— Дай яму волю – цэлую ферму развядзе, — зноў смяецца Вольга. – Вось сёлета індыкоў у нас няма. Ім прастора вялікая патрэбна. Пералятаюць агароджу і “качуюць” па суседскіх дварах, на вішні ды яблыні залазяць. А Улад жа працуе вахтавым метадам на будоўлі, палову месяца дома не жыве, увесь клопат кладзецца на мае плечы – гэта яго і стрымлівае ад значнага павелічэння птушынага пагалоўя.